หุ้นเช้า1ส.ค.ปิดบวก12.29จุด
หุ้นไทยเช้า 1 ส.ค.ปิดบวก 12.29 จุดที่ 1,145.82 จุด มูลค่าซื้อขาย 17,355 ล้านบาท
1 ส.ค. 2554

หุ้นไทยเช้า 1 ส.ค.ปิดบวก 12.29 จุดที่ 1,145.82 จุด มูลค่าซื้อขาย 17,355 ล้านบาท




ดัชนีหุ้นไทยเช้าวันที่ 1 ส.ค.2554 ปิดเช้าปรับเพิ่มขึ้น 12.29จุดหรือ1.08%มาปิดที่ 1,145.82 จุด ด้วยมูลค่าการซื้อขาย17,355 ล้านบาท
ดัชนีเคลื่อนไหวระหว่าง1,141.72-1,148.28จุด ดัชนีปรับตัวขึ้นตามตลาดต่างประเทศรับข่าวดีขยายเพดานหนี้สหรัฐ  ทำให้ตลาดคลายความกังวลลง สะท้อนจากดัชนี ดาวน์โจนส์ล่วงหน้า ขึ้นไปกว่า 180 จุด และตลาดหุ้น นิเกอิ ได้ปรับตัวขึ้น 170 จุด ในตอนเปิดตลาดเช้า
นักวิเคราะห์บริษัทหลักทรัพย์(บล.)เอเชีย พลัสเชื่อมั่นว่า ดัชนีหุ้นไทย มีโอกาสจะเดินหน้าทดสอบ 1,157 จุด ได้ใน 1-2 สัปดาห์นี้หลังจากวันอาทิตย์ที่ 31 ก.ค. 2554ประธานาธิบดีสหรัฐได้เปิดเผยต่อสื่อมวลชนว่าผู้นำของทั้ง 2 พรรคการเมือง ได้มีข้อสรุปร่วมกันในการเพิ่มเพดานหนี้ เพื่อหลีกเลี่ยงปัญหาการผิดชำระหนี้สาธารณะ ส่วนแผนการตัดลงภาระขาดดุลงบประมาณจะอยู่ที่ 1-1.5 ล้านล้านเหรียญสหรัฐ ภายใน 10 ปีข้างหน้า ผ่านการตัดงบในหน่วยงานสำคัญ ๆ คือ การรักษาพยาบาล และการป้องกันประเทศ เป็นต้น 
อย่างไรก็ตามหลังมีข้อสรุปเพิ่มเพดานหนี้แล้ว หลังจากนี้จะต้องกลับไปผ่านขบวนการผ่านร่างกฏหมายอีกครั้ง